google/wiki40b huggingface dataset:
Kumpulan TZ

Pengenalan

Sejarah kumpulan Rock Malaysia bermula secara meluas pada pertengahan tahun 1980-an. Ini adalah bahang dari budaya muzik rock barat yang mendorong kemunculan kumpulan rock tempatan. Kemunculan kumpulan rock tempatan menjadi semakin galak berkembang dengan terdapatnya pertandingan peringkat kebangsaan seperti Juara Rock, Festival Rock dan Battle Of The Bands 1 & 2.
Pertandingan kumpulan rock kebangsaan yang pertama diadakan di Malaysia adalah pertandingan Juara Rock 1983. Dalam pertandingan ini, ia telah dimenangi oleh D'Febians dan The Lefthanded. Berikutan dengan sambutan hangat oleh golongan pemuda, pada tahun berikutnya, ia diikuti dengan pertandingan Juara Rock 1984. Dalam pertandingan Juara Rock 1984, The Burnmarks menggondol tempat pertama, Hurricane dari Johor Bahru menggondol tempat kedua, dan tempat ketiga oleh kumpulan Gersang.
Berikut dengan sambutan hangat dari pertandingan Juara Rock ini turut menggalakkan pertandingan rock lain diadakan seperti Festival Rock 1984 yang diadakan di Dewan Jubli Intan, Johor Bahru. Gagasan Juara-Juara Rock ini secara langsung telah menggalakkan semakin banyak kumpulan pemuzik rock ditubuhkan. Bidang muzik rock di Malaysia semakin hebat dan memuncak dengan kehadiran Gagasan Battle Of The Bands 1 & 2 (1986-1987).
Perkembangan muzik rock yang semakin hebat mencetuskan beberapa siri pertandingan rock seperti Clash Of The Bands, War Rock 1 hingga 4, Gagasan Batu-Batu Perjuangan, Gagasan Hikayat Rok (yang di anjur oleh papa Ali (Ali Bakar ')), Juara Kumpulan Muzik Tenggara 88, Juara Rock Galactica, dan Pesta Hiburan Kingsway. Bagaimanapun imej rock tercalar dengan kejadian mengamuk di tapak pesta Sungai Nibong, Pulau Pinang pada 1986 semasa Battle Of The Bands.
Penampilan kumpulan-kumpulan rock yang berambut panjang mencetuskan bantahan daripada masyarakat umum dan mendorong kepada pihak kerajaan menghadkan penampilan imej yang dianggap tidak sesuai daripada saluran media kerajaan bermula pada tahun 1988. Langkah ini termasuk tidak membenarkan kumpulan yang berpakaian tidak rapi atau berambut panjang ditonjolkan dalam media kerajaan seperti Radio & TV RTM, kecuali sekiranya mereka bersedia memotong rambut dan berpakaian kemas. Langkah ini dikenali sebagai digam RTM oleh masyarakat umum.
Bagaimanapun, saluran media swasta tidak dihalang daripada menyiarkan dengan kumpulan muzik ini. Ini adalah kerana kerajaan berpendapat, media kerajaan tidak seharusnya terbabit atau digunakan bagi menggalak unsur-unsur negetif. Sehubung dengan itu, media swasta seperti TV 3 menjadi saluran utama bagi pemuzik rock untuk mengasah bakat. Sebagai contoh kumpulan seperti Search, May dan Mega muncul di peringkat akhir Juara Lagu anjuran TV3.
Di samping itu, ramai pemuzik rock Malaysia bertukar ke arena "underground". Tanpa siaran TV ataupun radio, kumpulan rock seperti Cromok, FTG dll masih berjaya mengumpul peminat.
Filem terbaik yang berjaya menampilkan muzik rock 80-an versi Malaysia adalah tidak lain daripada filem Rock (Disember 2005) oleh Mamat Khalid.
Canfranc

Canfranc merupakan sebuah kawasan perbandaran yang terletak di wilayah Huesca, Aragon, Sepanyol
Kampung Gaung, Pasir Mas

Poskod

Poskod yang digunakan di Kampung Gaung, Pasir Mas, Kelantan adalah 17000.
Tangga jarak kosmos

Pengukuran langsung

Pada dasar tangga adalah pengukuran jarak asas, di mana jarak ditentukan secara langsung, tanpa andaian fizikal mengenai sifat objek yang dipersoalkan. Pengukuran kedudukan bintang yang tepat adalah sebahagian daripada disiplin astrometri.

Unit astronomi

Pengukuran jarak langsung didasarkan pada unit astronomi (AU), iaitu jarak antara Bumi dan Matahari. Hukum Kepler memberikan nisbah yang tepat mengenai saiz orbit objek yang mengorbit Matahari, tetapi tidak memberikan pengukuran skala keseluruhan sistem orbit. Radar digunakan untuk mengukur jarak antara orbit bumi dan jasad kedua. Daripada ukuran dan nisbah kedua-dua saiz orbit, saiz orbit bumi dikira. Orbit bumi diketahui dengan ketepatan mutlak beberapa meter dan ketepatan relatif beberapa 1×10⁻¹¹.
Secara sejarah, pemerhatian transit Zuhrah adalah penting dalam menentukan AU; pada separuh pertama abad ke-20, pemerhatian asteroid juga penting. Pada masa ini, orbit bumi ditentukan dengan ketepatan tinggi menggunakan pengukuran radar jarak ke Zuhrah dan planet-planet dan asteroid yang berdekatan lain, dan dengan mengesan kapal angkasa antara planet dalam orbit mereka mengelilingi Matahari menerusi Sistem Suria.
Palayad

Demografik 2001

Menurut bancian India pada tahun 2001, Palayad memiliki bilangan penduduk seramai 16,462. Dari jumlah tersebut, kaum lelaki membentuk 49% dari jumlah keseluruhan populasi dan wanita seramai 51%.

Pendidikan 2001

Menurut bancian India pada tahun 2001 Palayad memiliki kadar pendidikan (kebolehan membaca) 83%, melebihi kadar purata kebangsaan 59.5%; dengan 51% lelaki dan 49% wanita mampu membaca. 10% dari populasi berusia di bawah 6 tahun. (2001)
Pekan Cina, Vancouver

Kemudahan

Pekan Cina menjadi semakin maju apabila pelaburan baru dan perniagaan tradisional berkembang. Hari ini kawasan kejiranan ini lengkap dengan banyak restoran tradisional, bank, pasar terbuka dan klinik, kedai teh, kedai pakaian dan yang lain berkhidmat pada komuniti tempatan dan pelancong sama. Pejabat Vancouver Sing Tao Daily, salah satu dari empat akhbar harian Cina, tetap berada di Pekan Cina, bersama dengan studio televisyen OMNI British Columbia.

International Village

Pada tahun-tahun baru ini Pekan Cina telah melihat pembesaran dalam pembinaan baru dan juga perkembangan bangunan pusat bandar ke dalam Expo Lands, yang bersebelahan Pekan Cina. Menara-menara bertingkat tinggi baru dibina dan tapak Expo 86 lama termasuk International Village, yang dibina dua belas tahun selepas Expo (1998) dan terletak bersebelahan Stadium–Chinatown SkyTrain station. Sebuah pusat beli-belah dengan kepelbagaian kedai berorientasi Asia, dan sebuah kompleks teater pawagam, Cinemark Tinseltown. (Nama teater-teater telah membawakan kemasyhuran tetapi anggapan salah bahawa nama mal itu sendiri "Tinseltown"). International Village mall direkabentuk untuk jawapan pusat bandar pada mal-mal Asia didapati di Golden Village, walaupun ia bukan eksklusif perkauman dan termasuk perniagaan-perniagaan dan penduduk yang bukan Cina.
Selain dari mal beli-belah, International Village juga merujukkan nama diberikan pada kawasan itu oleh pemaju mal (suatu subsidiari Henderson Land Development).
La Monnerie-le-Montel

La Monnerie-le-Montel merupakan sebuah komun di jabatan Puy-de-Dôme di tengah Perancis.
Kalakau Untol

Keluar Barisan Nasional

Pada 16 Februari 2010, Kalakau Untol keluar dari BN dan menyertai PR. Semua jawatan dilepaskan termasuk Pengerusi Superpanel (Sabah) Sdn Bhd, sebuah subsidiari milik penuh Lembaga Pembangunan Perumahan Bandar (LPPB) serta sebagai ahli Lembaga Pengarah Perbadanan Pembangunan Ekonomi Sabah (Sedco).
Beliau mahu merakyatkan dasar Pakatan Rakyat ke seluruh negeri Sabah untuk mendepani PRU13.

Politik Sabah

Politik di Sabah agak berbeza kerana lompat parti telah menjadi satu budaya. Kerajaan negeri Sabah pernah dua kali keluar Barisan Nasional iaitu semasa parti USNO dan semasa parti PBS 1986.
Dalam pilihan raya Sabah pada 1967, kerajaan negeri tumbang apabila beberapa pemimpin Pertubuhan Pasokmomogun Kadazandusun Murut Bersatu (UPKO) menyertai Usno.
Pada 1976, kerajaan BN tumbang apabila Datuk Salleh Sulung dan Datuk Haris Saleh meninggalkan Usno yang menjadi kerajaan ketika itu. Kerajaan yang dipimpin Parti Berjaya itu juga tidak kekal apabila Datuk Seri Pairin Kitingan dan Mark Kodding keluar parti dan menubuhkan PBS pada 1985. Namun kerajaan PBS itu pula tumbang walaupun menang pilihan raya negeri dengan kehilangan banyak kerusi, apabila BN melakukan rampasan kuasa seumpama di Perak.
Kalakau Untol berpendapat kerajaan sekarang perlu tranformasi dan reformasi. Antaranya sistem kehakiman, sistem pendidikan, isu pendatang asing (PATI) mudah dapat Mykad, rasuah dan agihan ekonomi. 550 hari sejak PRU12 pelbagai perkara terbongkar. Antaranya isu PKFZ, kematian Teoh Beng Hock, 'Democrazy' Menteri Besar Perak, kes V.K. Lingam dan lain-lain.
Perjanjian Malaysia perlu ditunaikan. Skim perjawatan di Sabah dan Sarawak hendaklah berteraskan Borneonisasi. Konvensyen Pakatan Rakyat di Shah Alam 2009 setuju menyemak semula kepentingan negeri Sabah dan Sarawak seperti yang termaktub dalam 20 Perkara untuk Sabah dan 18 Perkara untuk Sarawak tahun 1963.
Huguan Siou Datuk Seri Panglima Joseph Pairin Kitingan pernah keluar daripada Barisan Nasional dan menumbangkan parti Berjaya . Majoriti Kadazan Dusun diwakili oleh parti PBS, UPKO dan PBRS. Masyarakat Bumiputera Islam kebanyakannya teguh dengan UMNO.
Formula penggiliran Ketua Menteri Sabah berjaya menyelesaikan masalah politik di Sabah. Formula ini telah memecah dan membelah-bahagikan politik masyarakat Kadazan-Dusun. Kini mereka menunggu-nunggu 'countdown' PRU13.

Angkatan Perubahan Sabah

Kalakau Untol percaya, kerajaan BN Sabah bakal tumbang berikutan gerakan Angkatan Perubahan Sabah (APS) dan Pakatan Perubahan Sabah yang diterajui pemimpin berpengaruh. APS yang didominasi suku etnik Kadazan-Dusun-Murut, diketuai Ahli Parlimen Tuaran dari BN, manakala PPS yang dominasinya Melayu-Islam diterajui Datuk Seri Lajim Ukim.
Materialisme

Fahaman materialisme ialah sejenis fahaman falsafah yang mendakwa bahawa satu-satunya perkara yang benar ialah bahan berjirim, yakni segala fenomena yang berlaku adalah bersifat jirim atau ialah kesan daripada perkara berjirim dan nyata. Sebagai contoh, kesedaran dan pemikiran manusia hanya berpunca daripada proses biokimia dan sistem saraf manusia dalam fahaman ini, dan ketiadaan perkara ini memustahilkan kemahiran berfikir.
Konsep ini bertentangan dengan konsep idealisme serta pluralisme dan dualisme. Selain itu, fahaman ini berkait dengan fizikalisme, yakni pandangan bahawa segala yang wujud hanyalah bersifat fizikal, tetapi ada yang beranggap bahawa materialisme dan fizikalisme hanyalah dua perkataan bagi konsep yang sama.
HD 20868

Sistem planet

Pada bulan Oktober 2008, sebuah planet, HD 20868 b, telah ditemui. Objek ini dikesan menggunakan kaedah halaju jejari oleh program pencarian yang dikendalikan menggunakan spektograf HARPS.
Iskandar Malaysia

Iskandar Malaysia, dahulunya Wilayah Pembangunan Iskandar (Iskandar Development Region) merupakan koridor pembangunan yang dilaksanakan di bahagian selatan Johor. Koridor ini juga dikenali sebagai South Johor Economic Region (SJER) atau Pembangunan Wilayah Ekonomi Selatan Johor.

Latar belakang

Koridor ini diumumkan oleh bekas Perdana Menteri Malaysia Dato' Seri Abdullah Ahmad Badawi pada 30 Julai 2006. Koridor ini telah bertukar nama kepada Wilayah Pembangunan Iskandar (WPI) pada 4 November 2006 bersempena nama Sultan Johor, Almarhum Sultan Iskandar ibni Almarhum Sultan Ismail. Namanya ditukar lagi menjadi Iskandar Malaysia pada 11 April 2008.
Tempoh pembangunan kawasan ini adalah sehingga tahun 2025 dan memerlukan kos lebih RM47 bilion untuk menjana pertumbuhan ekonomi sebanyak lapan peratus dalam tempoh lima tahun yang pertama.
Iskandar Malaysia juga akan menjadi sebuah pusat pertumbuhan yang terbesar di rantau ini. Apabila ia siap kelak, keseluruhan kawasan pembangunan mencapai 4,749 km². Khazanah Nasional Berhad akan memainkan peranan utama dalam merealisasikan wawasan itu.
Kewujudan wilayah pertumbuhan seluas 2,217 kilometer persegi itu diyakini mampu menarik firma besar bertaraf antarabangsa menjalankan perniagaan di situ.

Pelan pembangunan

Pembangunan itu merangkumi lokasi segi tiga di antara Lapangan Terbang Antarabangsa Senai di utara, Pelabuhan Tanjung Pelepas (PTP) di barat daya dan Pelabuhan Pasir Gudang (PPG) di tenggara.
Syarikat milik kerajaan (GLC) seperti Khazanah Nasional dan Kumpulan Wang Simpanan Pekerja (KWSP) akan membuat pelaburan tambahan sebanyak RM3.4 bilion lagi dengan melaksanakan beberapa projek strategik melalui Perbadanan Pelaburan Johor Selatan (SJIC).
Berdasarkan pelan pembangunannya, dalam tempoh 10 hingga 15 tahun akan datang, kawasan pertumbuhan ekonomi itu dijangka begitu pesat melalui kepelbagaian bidang.
Antaranya ialah bidang elektrik dan elektronik, petrokimia dan oleokimia, pemprosesan makanan dan pertanian, perkhidmatan logistik serta pelancongan di samping perubatan dan kesihatan, pendidikan, kewangan serta industri kreatif.
Keunikan Iskandar Malaysia juga dilihat berdasarkan pembangunan sedia ada seperti pembangunan bandar pesisir pantai Teluk Danga, Iskandar Puteri, kawasan perindustrian Pasir Gudang dan Kompleks Kastam, Kuarantin dan Imigresen (CIQ) dengan projek-projek pembangunan yang baru. Projek Pembangunan Iskandar Puteri, sebuah bandar bertaraf dunia terbesar di Asia Tenggara juga termasuk dalam wilayah pembangunan ini.

Demografi

Iskandar Malaysia dianggarkan mempunyai 1.35 juta orang atau 43% daripada penduduk Johor seramai 3.17 juta. Lebih kurang 66% daripada penduduk adalah dalam kumpulan umur bekerja. Kaum Melayu terdiri daripada 48.2%; Cina 35.8%; India 9.4% dan lain-lain.
Terowong Selat

Terowong Selat (Bahasa Inggeris: Channel Tunnel, Perancis: le tunnel sous la Manche) merupakan satu terowong kereta api sepanjang 51.5 km (31 batu) di bawah Selat Inggeris di Selat Dover. Ia menyambungkan Folkestone, Kent di England dengan Coquelles dekat Calais di utara Perancis.
Terowong ini merupakan satu projek mega lama dan mahal yang terhenti beberapa kali, sebelum akhirnya siap pada 1994. Ia merupakan terowong kereta api kedua terpanjang di dunia, cuma Terowong Seikan di Jepun lebih panjang, namun bahagian bawah lautnya sepanjang 39 km (24 batu) adalah terowong bawah laut terpanjang di dunia. Terowong ini dijalankan oleh Eurotunnel.

2009: Tutup kerana salji

Pada Disember 2009, terowong ditutup kerana kadar salji yang tebal dan lebat. Hampir 2000 penumpang terkandas. Penumpang menyalahkan pengendali rel kerana kegagalan tersebut.

Penutupan sementara

Pada 9 Julai 2010, ratusan penumpang kereta api Eurostar London - Paris terkandas kerana adanya asap di terowong di bawah Sungai Thames berhampiran restoran Burger King di  St Pancras. Pengendali Rangkaian Rel Eurostar mengambil keputusan menutup terowong dan membatalkan 22 pengkhidmatan kereta api laju antara St Pancras dan Ashford, Kent . Selepas siasatan  selama 4 jam , terowong itu dibuka semula. Penumpang brjaya keluar di Ebbsfleet di Kent selepas pasukan Bomba Essex dan Kent serta jurutera Rangkaian Rel menyiasat. Penumpang ke Perancis dan ke Brussel , Belgium turut terkandas . Mereka ditawarkan pemulangan tiket dan hotel.
Kampung Padang Kubu

Poskod

Poskod yang digunakan di Kampung Padang Kubu, Kota Kuala Muda, Kedah adalah 08500.
Teuku Umar

Biografi

Umar menyertai pasukan gerila pada tahun 1873 pada usia 19 tahun. Pada mulanya, beliau bertempur di Meulaboh; Beliau kemudian memperluas operasinya ke berbagai bahagian di Aceh Barat.
Pada usia 20 tahun, Umar berkahwin dengan Nyak Sofia; Tidak lama kemudian, beliau mengambil Nyak Malighai sebagai isteri keduanya. Pada tahun 1880, Umar berkahwin dengan sepupunya Cut Nyak Dhien; Dhien kemudian menyertai beliau dalam kempen gerila.
Pada tahun 1883, kerajaan penjajah Belanda menandatangani perjanjian damai dengan gerila Aceh. Pada tahun yang sama, Umar menyertai mereka sebagai penguasa yang menyamar terhadap aduan Dhien, yang sedang berjalan melalui jajaran tentera penjajah. Selepas perang meletus lagi pada tahun 1884, Umar bekerja untuk menghentikan perjuangan rakyat Aceh. Untuk perkhidmatannya, pada 1 Januari 1894 Umar diberi gelaran Johan Pahlawan dan mengawal satu legion 250 tentera bersenjata lengkap. Akhirnya, Umar diberi kawalan lebih dari 120 tentera serta 17 leftenan.
Pada 30 Mac, 1896, Umar dan pasukannya ditinggalkan, dengan mengambil kira 800 senjata, 25,000 peluru, 500 kilogram (1,100 lb) peluru, dan 18.000 dolar. Bersama 400 tentera di bawah komando Panglima Polem Muhammad Daud, Umar menyerang tentera Belanda, membunuh 25 orang dan mencederakan 190.
Sebagai balasan, gabenor Belanda menghantar askar secara beramai-ramai untuk menangkap atau membunuh Umar. Umar terbunuh dalam serangan hendap pada 10 Februari 1899 di Meulaboh.

Legasi

Pada 1930an, Sukarno menyofatkan Teuku Umar sebagai salah satu pahlawan tiga-sekawan bersama Diponegoro dan Imam Bonjol.
Teuku telah secara rasminya diiktiraf sebagai wira negara Indonesia. Terdapat banyak jalan yang dinamakan sempena beliau di seluruh Indonesia, termasuk jalan utama di pinggir bandar Menteng yang terkenal di Jakarta, serta lapangan di Meulaboh.
Masjid Kampung Ladang

Sejarah

Dibina pada tahun 1900 di atas sebidang tanah yang diwakafkan oleh Tn.Hj.AHMAD yang lebih mesra dengan panggilan PAK ITAM MAT. Bangunan Masjid ini pada mula nya dibina menggunakan kayu yang dibelah dari kayu hutan oleh beberapa orang anak kariah yang berkemahiran di dalam bidang tersebut. Oleh kerana kedudukan MASJID KG. LADANG terletak kira kira 50 Meter dari PEKAN KUALA SUNGAI BARU, MELAKA secara tidak langsung Masjid ini menjadi tumpuan umat Islam sekitar nya, lebih lebih lagi waktu solat Jumaat, solat Sunat Aidil Fitri dan Solat Sunat Aidil Adha. Diwaktu ini lah jemaah terpaksa bersesak sesak dan ramai lagi terpaksa bersolat dihalaman Masjid. Ini kerana keluasan dalam bangunan Masjid pada masa itu ialah 70 kaki kali 50 kaki persegi sahaja.
Ekoran daripada suasana tersebut A.J.K. Lembaga Pengelola Masjid dan seluruh anak kariah sebulat suara bersetuju mengubah suai bangunan masjid ini dari bangunan kayu ke bangunan batu dan BERTIANG SATU dengan keluasan menjadi 80 kaki kali 90kaki. Bangunan ini mula diubahsuai pada tahun 1985 siap sepenuhnya pada tahun 1988, dengan menggunakan dana dari KHAIRAT ORANG RAMAI terutama anak anak kariah Kg. Ladang. Yang lebih ISTIMEWANYA pembinaan bangunan baru ini dibuat secara GOTONG ROYONG oleh seluruh anak kariah Kg. Ladang. Masjid ini dibina pada tahun 1955 daripada derma orang ramai.

Pentadbiran

Masjid Kampung Ladang merupakan sebuah masjid yang terletak dalam daerah Alor Gajah, Melaka. Masjid Kampung Ladang memiliki nombor pendaftaran masjid No Daftar: MY-04-AG-00028.
Masjid Al-Ansar, Pekan Kapar

Latar belakang

Masjid Al-Ansar terletak di kedudukan Latitud 3 darjah, 8 minit, 19 saat Utara dan Longitud 101 darjah, 22 minit, 12 saat Timur. Arah kiblatnya adalah pada 292 darjah, 34minit, 54 saat.
Saint-André, Savoie

Saint-André ialah sebuah komun di jabatan Savoie di bahagian Rhône-Alpes, tenggara Perancis.
Sasti

Demografik 2001

Menurut bancian India pada tahun 2001, Sasti memiliki bilangan penduduk seramai 5,458. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2001

Menurut bancian India pada tahun 2001 Sasti memiliki kadar pendidikan (kebolehan membaca) 65%, melebihi kadar purata kebangsaan 59.5%; dengan 59% lelaki dan 41% wanita mampu membaca. 13% dari populasi berusia di bawah 6 tahun. (2001)
Warnow, Nordwestmecklenburg

Warnow merupakan sebuah kawasan perbandaran terletak di daerah Nordwestmecklenburg, Mecklenburg-Vorpommern, Jerman.
Booloo (filem)

Ringkasan

Pegawai British, Robert Rogers, telah menulis buku mengenai harimau putih dan ramai gadis orang asli dikorbankan oleh puak Sakai di Malaya dan Singapura. Tetapi para pengkritik (yang tidak percayakan wujudnya harimau putih) mempersendakan bukunya itu.
Oleh kerana buku tersebut ditulis berdasarkan cerita oleh ayah Robert Rogers yang disampaikan kepadanya, tidak ada cara lain melainkan dia pergi sendiri ke Malaya dan Singapura bagi membuktikan apa yang dikatakan oleh ayahnya itu benar lebih-lebih lagi sejak London Explorere's Soceity mengalihkan plaque ayahnya dari dinding peringatan (sebagai penghormatan) di bangunannya.
Ketika memburu harimau putih itu, Robert Rogers telah ditangkap oleh puak orang asli yang ganas, dicakar oleh harimau, menyelamatkan Mamo Clark daripada menjadi korban, pertembungannya dengan ular sawa dan berbagai-bagai lagi.
Akhirnya, Robert Rogers berjaya dalam membuktikan kesahihan cerita yang terdapat dalam bukunya itu, dan apabila dia pulang didapatinya plaque ayahnya telah diletakkan semula ke tempat asalnya.
Le Chalange

Le Chalange ialah sebuah komun di jabatan Orne di barat-laut Perancis.
Rollshausen

Rollshausen merupakan sebuah munisipaliti terletak di daerah Göttingen, Niedersachsen, Jerman.
Bojan Hodak

Kehidupan awal

Hodak dilahirkan dan dibesarkan di Zagreb, Croatia, sebagai anak kedua dalam keluarga yang mempunyai latar belakang ketenteraan yang kuat. Bapa dan adiknya kedua-duanya pegawai-pegawai tentera di sana. Dalam tahun-tahun awal beliau menghabiskan sebahagian masa bermain bola keranjang dan bola sepak, tidak suka satu dari yang lain kerana beliau cemerlang dalam kedua-duanya. Maka tidak terdapat seorang tokoh yang menggalakkan beliau, tidak mempunyai sejarah sukan dalam keluarganya, tetapi Hodak dijalankan untuk keseronokan, menyertai kawan-kawannya. Namun pada usia 16 tahun, kelab tempatan NK Trnje mula membayar kepadanya untuk perkhidmatan dan beliau sewajarnya menyerahkan bola keranjang untuk menumpukan masa dan tenaga beliau dalam bola sepak.

UPB-MyTeam

Kerjaya bimbingan beliau bermula di Malaysia pada tahun 2006 dengan UPB-MyTeam, di mana beliau tunjukkan mereka ke promosi ke Liga Super Malaysia. Di sana, beliau bertanggungjawab untuk pembangunan skuad muda UPB-MyTeam, yang melahirkan ramai pemain kebangsaan Malaysia, termasuk Norshahrul Idlan Talaha, Shakir Shaari, Bunyamin Umar, Syed Adney Syed Hussein, Stanley Samuel, Azmi Muslim, Nazrin Nawi dan Azamuddin Akil.

Phnom Penh Crown

Dengan Phnom Penh Crown beliau memenangi Liga Kemboja dan layak ke Piala Presiden AFC Pusingan Akhir buat kali pertama dalam sejarah bola sepak Kemboja.

Shandong Luneng

Dengan Shandong Luneng Taishan beliau memenangi CSL Reserve dan dia adalah penolong jurulatih dalam pasukan pertama dengan menewaskan Piala Cina FA 2-1 ke Tianjin Teda.

Kelantan

Hodak telah dilantik sebagai pengurus dan ketua jurulatih Kelantan pada Mac 2012. Beliau mencipta sejarah Kelantan semasa musim pertamanya, membimbing mereka kepada tiga kali ganda bersejarah Piala FA Malaysia, Liga Super Malaysia dan Piala Malaysia. Pasukan itu juga melayakkan diri ke Piala AFC 2012 suku akhir di mana mereka kalah kepada Arbil FC dari Iraq, pada agregat 3-6. Pada musim kedua dengan Kelantan, selepas kehilangan 6 pemain utama masih pasukan mengekalkan Piala FA, tetapi kalah dia liga kejohanan ke final LionsXII dan Piala Malaysia ke Pahang FA. Dia meninggalkan pasukan itu selepas berakhirnya musim 2013.

Johor Darul Takzim

Dengan Johor Darul Takzim beliau memenangi Liga Super Malaysia 2014 dan layak ke Piala AFC. Mengumpul 44 mata daripada 22 perlawanan dan menewaskan 1-0 Sarawak di Stadium Negeri Sarawak Kuching.

Kehidupan peribadi

Beliau berkahwin dengan Junie Hodak (née Tan) dan mempunyai seorang anak lelaki, Luka.
Sekolah Kebangsaan Kuala Besut

Sejarah

Sekolah Kebangsaan Kuala Besut mula didirikan pada tahun 1926. Guru Besar pertama yang bertugas di sekolah ini ini ialah Encik Mohd Jaya Bin Panglima Kahar. Beliau berasal dari Negeri Perak Darul Redzuan. Nama asal sekolah ini ialah Sekolah Umum Kuala Besut. Ianya terletak di atas sebuah tapak yang kini merupakan tapak Balai Polis Kuala Besut. Ketika awal pembukaannya, sekolah ini hanya mempunyai tiga buah bangunan atap yang berlantaikan tanah. 
Kemudian ditambah dengan empat buah lagi bangunan kayu sebagai menampung keperluan yang semakin bertambah. Selepas beberapa tahun, nama sekolah ini ditukar kepada Sekolah Melayu Kuala Besut. Pada tahun 1966, sekolah ini telah dipindahkan dari tapak lama ke tapak baru (lokasi Sekolah Kebangsaan Kuala Besut sekarang). Mulai tarikh tersebut Sekolah Kebangsaan Kuala Besut telah berkembang dengan baik. Banyak kejayaan yang dicapai dalam pelbagai bidang. 
Jumlah murid yang belajar di SK Kuala Besut pada ketika itu adalah 200 orang. Ekoran daripada perkembangan ekonomi yang seiring dengan pertumbuhan penduduk, maka muncullah masalah kekurangan tempat untuk murid-murid belajar. Masalah ini semakin meruncing. Sekolah Kebangsaan Kuala Besut memerlukan bangunan tambahan bagi melengkapkan prasarana agar murid-murid dapat belajar dengan lebih selesa dan berkesan.